42. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 516 της 13/19 Οκτ. 1988 (ΦΕΚ Α΄ 233) (Διόρθ. Σφαλμ. στο ΦΕΚ Α΄ 244/8 Νοεμ.  1988) Οργανισμός του Ταμείου Συντάξεων Εφημεριδοπωλών και υπαλλήλων Πρακτορείων (Τ.Σ.Ε.Υ.Π.). Έχοντας υπόψη: 1.Τις διατάξεις: α)Της παρ. 5 του άρθρου 24 του Ν. 1558/1985 «Κυβέρνηση και Κυβερνητικά Όργανα» (ΦΕΚ 137/ Α/85). β)Της παρ. 10 του άρθρου 9 του Ν. 1586/86 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών τοπικής αυτοδιοίκησης και άλλες διατάξεις» (ΦΕΚ 37/Α/ 1.4.86). γ)Της παρ. 3 του άρθρου 17 του Ν. 1320/1983 «Πρόσληψη στο Δημόσιο τομέα και άλλες διατάξεις (ΦΕΚ 6/Α/83). 2.Την 6474/88 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 451/Β/ 88). 3.Την 580/1988 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών, αποφασίζουμε: Άρθρο 1. Διάρθρωση υπηρεσιών. Οι υπηρεσίες του Ταμείου Συντάξεων Εφημεριδοπωλών και Υπαλλήλων Πρακτορείων αποτελούν Διεύθυνση που συγκροτείται ως εξής: α)Τμήμα Παροχών β)Τμήμα Οικονομικού γ)Τμήμα Διοικητικού. Άρθρο 2. Οι αρμοδιότητες της Διεύθυνσης ανάγονται στα παρακάτω θέματα, που κατανέμονται μεταξύ των τμημάτων της ως εξής: α)Τμήμα Παροχών. Μέριμνα για την τήρηση των Μητρώων και των ατομικών φακέλλων των ασφαλισμένων. Επιμέλεια της σύνταξης των εισηγήσεων προς τη Διεύθυνση για τις παροχές. Φροντίδα για την απονομή και χορήγηση των παροχών του Ταμείου. Καταχώριση των βεβαιώσεων και εισπράξεων των ασφαλιστικών εισφορών στις μερίδες των ασφαλισμένων και παρακολούθηση της κανονικής βεβαίωσης και είσπραξης των πόρων του Ταμείου από αρμόδια όργανα. Σύνταξη συμβάσεων με ιατρούς ειδικοτήτων που αναλαμβάνουν την εξυπηρέτηση των ασφαλισμένων. β)Τμήμα Οικονομικού. Σύνταξη του προϋπολογισμού, ισολογισμού και απολογισμού του Ταμείου, τήρηση και ενημέρωση των λογιστικών βιβλίων του Ταμείου, Εκκαθάριση των αποδοχών του προσωπικού του Ταμείου και των συντάξεων. Κατάρτιση των μηνιαίων και ετήσιων ισοζυγίων λογιστικών καταστάσεων. Διαχείριση κάθε δαπάνης, έκδοση των απαιτούμενων παραστατικών εισπράξεων και πληρωμών και φύλαξη όλων των λογιστικών βιβλίων του Ταμείου. Επιμέλεια για τη φύλαξη και ταξινόμηση των παραστατικών εσόδων και εξόδων και έλεγχος της νομιμότητας σύμφωνα με τις ισχύουσες διατάξεις εισπράξεων και πληρωμών. Παρακολούθηση της κίνησης των πιστώσεων του προϋπολογισμού του Ταμείου. γ)Τμήμα Διοικητικού. Κάθε θέμα που αναφέρεται στην εν γένει κατάσταση του προσωπικού του Ταμείου. Τήρηση στατιστικών στοιχείων. Μέριμνα για την κωδικοποίηση της νομοθεσίας του Ταμείου. Διακίνηση της αλληλογραφίας, τήρηση πρωτοκόλλου και γενικού αρχείου. Αναπαραγωγή εγγράφων κάθε φύσης. Φύλαξη και διαχείριση των υλικών του Ταμείου, καθώς και των σχετικών βιβλίων διαχείρισης. Μέριμνα για τη βεβαίωση του γνήσιου της υπογραφής του προσωπικού και των πολιτών. Βεβαίωση από τον Προϊστάμενο ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιών εγγράφων των οποίων το πρωτότυπο έχει εκδοθεί από το Ταμείο, ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. Μέριμνα για τη σύσταση πάγιας προκαταβολής χαρτοσήμου και λοιπών ενσήμων καθώς και εντύπων υπεύθυνων δηλώσεων, για την εξυπηρέτηση των πολιτών. Άρθρο 3. Σύσταση κλάδου και θέσεων Στο ταμείο Συντάξεων Εφημεριδοπωλών και υπαλλήλων Πρακτορείων (ΤΣΕΥΠ) συνιστάται Κλάδος ΥΕ Προσωπικού Καθαριότητας της κατηγορίας ΥΕ και μία θέση στον Κλάδο αυτό. Άρθρο 4. Διάρθρωση θέσεων 1.Οι θέσεις του προσωπικού του Ταμείου Συντάξεων Εφημεριδοπωλών και Υπαλλήλων Πρακτορείων (ΤΣΕΥΠ) που προβλέπονται από τη Φ.55/69/87 κοινή απόφαση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων «Προσαρμογή των Κλάδων τακτικού προσωπικού των Ταμείων Συντάξεων Εφημεριδοπωλών και Υπαλλήλων Πρακτορείων» (ΦΕΚ 242/Β/19.5.1987), και το άρθρο 3 του παρόντος διαρθρώνονται κατά Κατηγορία και Κλάδο ως εξής: ΚΑΤΗΓΟΡΙΑ ΠΕ: Κλάδος ΠΕ Διοικητικός-Οικονομικός, θέσεις έξι (6). ΚΑΤΗΓΟΡΙΑ ΔΕ: Κλάδος ΔΕ Διοικητικός-Λογιστικός, θέσεις δεκατρείς (13). ΚΑΤΗΓΟΡΙΑ ΥΕ: α)Κλάδος ΥΕ Επιμελητών, θέση μία (1). β)Κλάδος ΥΕ Προσωπικού Καθαριότητας, θέση μία (1) 2.Προσόντα διορισμού για τις πιο πάνω θέσεις, ορίζονται τα προβλεπόμενα στο Π.Δ. 194/88 (ΦΕΚ 84/Α/88). Άρθρο 5. Προϊστάμενοι Υπηρεσιών 1.Στη Διεύθυνση του Ταμείου, προΐσταται υπάλληλος του κλάδου ΠΕ Διοικητικού-Οικονομικού ή ΔΕ Διοικητικού-Λογιστικού. 2.Στα Τμήματα προΐστανται υπάλληλοι του κλάδου ΠΕ Διοικητικού-Οικονομικού ή ΔΕ Διοικητικού-Λογιστικού. Άρθρο 6. Κατάταξη προσωπικού Οι υπάλληλοι του Ταμείου Συντάξεων Εφημεριδοπωλών και Υπαλλήλων πρακτορείων που υπηρετούν κατά την έναρξη ισχύος του παρόντος, κατατάσσονται σε αντίστοιχες θέσεις σε κατηγορία και κλάδο ως εξής: (Αντί για τη σελ. 920,29(α) Σελ. 920,29(β) Τεύχος ΙΑ-4-2 Σελ. 15 Ταμεία Συντάξεων Εφημερ/λών και Υπαλ.Πρακτορείων Αθηνών-Θεσ/νίκης(ΤΣΕΥΠ) 39.Ι.ζ.42 Στον Κλάδο ΠΕ Διοικητικό-Οικονομικό, οι υπάλληλοι του Κλάδου ΠΕ Διοικητικού-Οικονομικού. Στον Κλάδο ΔΕ Διοικητικό-Λογιστικό, οι υπάλληλοι του κλάδου ΔΕ Διοικητικού-Λογιστικού. Στον Κλάδο ΥΕ Επιμελητών, οι υπάλληλοι του Κλάδου ΥΕ Βοηθητικού Προσωπικού. Άρθρο 7. Καταργούμενες διατάξεις Από τη δημοσίευση του παρόντος, καταργούνται: Η με αριθ. Φ. 55/69/1987 (ΦΕΚ 242/Β/19.5.87) κοινή απόφαση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων, το Π.Δ. 234/1985 «Οργανισμός του Ταμείου Συντάξεων Εφημεριδοπωλών και υπαλλήλων Πρακτορείων (ΤΣΕΥΠ)», (ΦΕΚ 87/Α/85) καθώς και όλες οι διατάξεις που αφορούν θέματα που ρυθμίζονται με τις διατάξεις του παρόντος. 43. ΑΠΟΦΑΣΗ ΥΦΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ56/3182 της 12/30 Δεκ. 1988 (ΦΕΚ Β΄ 930) Αύξηση των συντάξεων των συνταξιούχων του Ταμείου Συντάξεων Εφημεριδοπωλών και Υπαλλήλων Πρακτορείων Θεσσαλονίκης κατά 6,5% από 1.9.88. 44. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ55/3537 της 29 Δεκ. 1988/20 Ιαν. 1989 (ΦΕΚ Β΄ 38) Αύξηση συντάξεων των συνταξιούχων του Ταμείου Συντάξεων Εφημεριδοπωλών και Υπαλλήλων Πρακτορείων Αθηνών. Σελ. 929,30(β) Τεύχος ΙΑ-4-2 Σελ. 16 39.Ι.ζ.43-44 Ταμεία Συντάξεων Εφημερ/λών και Υπαλ.Πρακτορείων Αθηνών-Θεσ/νίκης(ΤΣΕΥΠ) 45. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ.56/935 της 3/12 Απρ. 1989 (ΦΕΚ Β΄ 253) Αύξηση των συντάξεων των συνταξιούχων του Ταμείου Συντάξεων Εφημεριδοπωλών και Υπαλλήλων Πρακτορείων Θεσσαλονίκης. 